GRAĐEVNO-TEHNIČKA REGULATIVA – IZABRANE TEME 3

seminar ……… (datum održavanja seminara);

trajanje seminara cca od 16:00 do 19:00 sati (tri akademska sata);

1. Zoran Ivanković:

PROVEDBA GRAĐEVINSKOG NADZORA U PRAKSI

Rad razmatra uobičajeno ugovoreni građevinski nadzor na gradilištu u svim njegovim aspektima:

- uspostavljanje uredskog prostora, pregled dokumentacije,

- odnosi naručitelja i nadzora kroz potpisane ugovorne obveze,

- komunikacija sudionika projekta, pravila korespondencije,

- rokovi i metode izrade, kontrole i praćenja vremenskih planova,

- upisi u građevinski dnevnik i vođenje građevinske knjige,

- privremene i okončana situacija, radovi koji nisu ugovoreni,

- okončavanje posla nadzora na pojedinom gradilištu.

2. Nenad Vidman, Lino Fučić:

PRIMJERI NEJASNIH I POGREŠNO TUMAČIVIH ODREDBI UGOVORA SUDIONIKA U GRADNJI

Prezentiraju se primjeri odredbi ugovora o građenju, ugovora o stručnom nadzoru i ugovora o projektiranju koje, zbog nejasne stipulacije ili drugih razloga mogu biti tumačene na više načina ili pogrešno. Primjeri obuhvaćaju:

- stipulacije odredbi koje generiraju štetu jednoj od stranki ugovora,

- računske i druge greške troškovnika,

- nelogičnosti koje čine odredbu teško provedivom ili neprovedivom,

- odredbe koje nisu u skladu s regulatornim okvirom i/ili poslovnom praksom.

3. Mario-Miro Židov:

PRIMJERI ODSTUPANJA INVESTICIJSKIH PROJEKATA OD PROJEKTNOG PLANA

Prezentiraju se primjeri investicijskih projekata kod kojih je došlo do odstupanja od projektnog plana uzrokovanih promjenama u projektu. Razmatraju se razlozi i uzroci uvođenja promjena projekta te metode procjenjivanja mogućih odstupanja. Daje se pregled stvarnih (realiziranih) odstupanja i sagledavaju posljedice za investicijski projekt koje su nastale zbog ostvarenih odstupanja. Primjeri obuhvaćaju:

- obuhvat pojma investicijski projekt,

- razjašnjenje komponenata projektnog plana,

- primjere iz prakse (promjene projekta, odstupanja, posljedice),

- sagledavanje zajedničkih značajki primjera i izvođenje zaključaka bitnih za opću primjenu.